b"\n_START_ARTICLE_\nRefrigeraci\xc3\xb3 per cicle d\xe2\x80\x99aire\n_START_PARAGRAPH_\nEntre altres t\xc3\xa8cniques frigor\xc3\xadfiques i de climatitzaci\xc3\xb3, la refrigeraci\xc3\xb3 per cicle d\xe2\x80\x99aire \xc3\xa9s un sistema basat en l\xe2\x80\x99expansi\xc3\xb3 d\xe2\x80\x99aire comprimit combinada amb l\xe2\x80\x99extracci\xc3\xb3 d\xe2\x80\x99energia a partir d\xe2\x80\x99un motor o turbina._NEWLINE_Aquest sistema funciona com un invers del cicle de Brayton i s'anomena cicle de Joule, cicle de Bell Coleman o refrigeraci\xc3\xb3 per cicle d'aire.\n_START_SECTION_\nHist\xc3\xb2ria\n_START_PARAGRAPH_\nEl cicle d'aire fou emprat el segle XIX en cambres frigor\xc3\xadfiques de vaixells. Des de la introducci\xc3\xb3 i generalitzaci\xc3\xb3 dels motors de reacci\xc3\xb3, els sistemes d'aire condicionat de molts avions es basen en el cicle esmentat.\n_START_SECTION_\nEfecte de refredament\n_START_PARAGRAPH_\nLes consideracions te\xc3\xb2riques s\xc3\xb3n m\xc3\xa9s senzilles analitzant un circuit tancat per qual circula l'aire. Les aplicacions pr\xc3\xa0ctiques acostumen a ser molt diferents.\n_START_SECTION_\nResum\n_START_PARAGRAPH_\nL'aire comprimit amb un compressor (mitjan\xc3\xa7ant una gran quantitat d'energia) es refreda i permet el seu \xc3\xbas segons el projecte previst. L'energia proporcionada per la turbina (molt menor que la que requereix el compressor) pot ser aprofitada per a moure dispositius auxiliars o per a ajudar a moure el compressor.\n_START_SECTION_\nSistemes d'aire condicionat en avions\n_START_PARAGRAPH_\nA partir del sistema b\xc3\xa0sic explicat m\xc3\xa9s amunt, hi ha diversos sistemes d'aire condicionat emprats en aviaci\xc3\xb3._NEWLINE_El primer sistema fou projectat i fabricat per la firma Garrett AiResearch per a l'avi\xc3\xb3 de ca\xc3\xa7a Lockheed P-80 Shooting Star.\n_START_SECTION_\nCompressor\n_START_PARAGRAPH_\nEl compressor \xc3\xa9s el mateix que el del motor (o un dels motors) de l'avi\xc3\xb3. Una petita part de l'aire comprimit \xc3\xa9s derivat cap al sistema d'aire condicionat."